नई दिल्‍ली: सेना प्रमुख जनरल बिपिन रावत ने पाकिस्‍तान को कड़े शब्‍दों में चेतावनी दी है. उन्‍होंने कहा कि आतंकवादी आते रहेंगे और हम उनके स्वागत में बैठे हैं. वो आते रहेंगे और हम लोग तैयार बैठे हैं. इंफिल्ट्रेशन जैसा कि बताया गया है चलता रहेगा. सरहद के उस पार जो आतंकवादी हैं वो तैयार बैठे हैं और हम भी उनके लिए इस तरफ तैयार बैठे हैं. वो इधर आएंगे, हम उन्हें रिसीव कर रहे हैं और रिसीव करके ढाई फुट ज़मीन के नीचे भेजते रहेंगे.'